се смята, че не съответства на тези разпоредби, като се излага достатъчно ясно правното основание за иска. Арбитражният комитет обявява своето решение в срок от 45 дни от датата на подаване на искането.
 3. В случай че първоначалният арбитражен комитет или някои от неговите членове не могат да бъдат свикани отново, се прилагат процедурите, посочени в член 307 от настоящото споразумение. Срокът за обявяване на решението е 60 дни от датата на подаване на искането, посочено в параграф 2 от настоящия член.
 Член 314
 Средства за защита при неотложни спорове по енергийни въпроси
 1. При спор, свързан с глава 11 (Свързана с търговията енергетика) от дял IV от настоящото споразумение, който една от страните счита за неотложен поради цялостно или частично прекъсване на транспорта между Украйна и ЕС като страна на природен газ, нефт или електроенергия или опасност от такова прекъсване, се прилагат посочените по-долу специални разпоредби относно средствата за защита.
 2. Чрез дерогация от членове 311, 312 и 313 от настоящото споразумение страната ищец може да спре изпълнението на задълженията, произтичащи от настоящото споразумение, до степен, равностойна на анулирането или намаляването на ползите, причинено от страна, която не се е съобразила с констатациите на арбитражния комитет в срок от 15 дни от тяхното обявяване. Спирането на изпълнението на задълженията може да породи незабавно действие. Спирането може да продължи не повече от три месеца, освен ако страната ответник не е изпълнила решението на арбитражния комитет.
 3. В случай че страната ответник оспори наличието на неизпълнение или степента на спиране на изпълнението на задълженията, дължащо се на неизпълнението, тя може да започне производство по член 315 или член 316 от настоящото споразумение, което да бъде разгледано своевременно. От страната ищец се изисква да отмени или да адаптира спирането на изпълнението на задължения само след като арбитражният панел се е произнесъл по въпроса, като спирането може да бъде запазено по време на производството.
 Член 315
 Временни мерки в случай на неизпълнение
 1. Ако страната ответник не съобщи мярката, която е предприела, за да изпълни решението на арбитражния комитет преди изтичането на разумния срок или ако арбитражният комитет постанови, че мярка, съобщена съгласно член 313, параграф 1 от настоящото споразумение, е несъвместима със задълженията на страната ответник по смисъла на разпоредбите от настоящото споразумение, посочени в член 304, страната ответник представя предложение за временна компенсация, ако страната ищец поиска това.
 2. Ако не бъде постигнато споразумение за компенсация в срок от 30 дни от края на разумния срок или от датата на обявяване на решението на арбитражния комитет по член 313 от настоящото споразумение, което гласи, че предприетата мярка за изпълнение е несъвместима с разпоредбите на настоящото споразумение, посочени в член 304, страната ищец има право, след като уведоми страната ответник и Комитета по търговия, да спре изпълнението на задълженията, произтичащи от разпоредбите в главата за зоната за свободна търговия, в степен, равностойна на причиненото поради нарушението анулиране или намаляване на ползите. Страната ищец може да наложи спирането 10 дни след датата на уведомлението, освен ако страната ответник не е поискала арбитраж по